**NÁRODNÁ RADA SLOVENSKEJ REPUBLIKY**

VII. volebné obdobie

**Návrh**

**zákon**

**z ... 2019,**

**ktorým sa mení a dopĺňa zákon č. 260/2011 Z. z. o ukončení a spôsobe usporiadania niektorých nájomných vzťahov k bytom a o doplnení zákona Národnej rady Slovenskej republiky č. 18/1996 Z. z. o cenách v znení neskorších predpisov a ktorým sa mení a dopĺňa zákon č. 261/2011 Z. z. o poskytovaní dotácií na obstaranie náhradných nájomných bytov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 260/2011 Z. z. o ukončení a spôsobe usporiadania niektorých nájomných vzťahov k bytom a o doplnení zákona Národnej rady Slovenskej republiky č. 18/1996 Z. z. o cenách v znení neskorších predpisovv znení zákona č. 355/2012 Z. z. a zákona č. 125/2016 Z. z. sa mení a dopĺňa takto:

1. V § 5 odsek 1 v prvej vete sa slová „o bytovú náhradu“ nahrádzajú slovami „o  náhradu formou finančnej náhrady alebo bytovej náhrady“.
2. V § 5 sa za odsek 3 vkladajú nové odseky 4 až 7, ktoré znejú:

„(4) Nájomca, ktorý spĺňa podmienky na poskytnutie bytovej náhrady podľa tohto zákona, môže požiadať obec o poskytnutie finančnej náhrady. Poskytnutím finančnej náhrady žiadateľovi zanikne nárok na bytovú náhradu.

(5) Podmienkou poskytnutia finančnej náhrady je súhlas nájomcu a spoločne posudzovaných osôb s jej poskytnutím.

(6) Ak žiadateľ spĺňa zákonné podmienky pre poskytnutie bytovej náhrady a požiada o poskytnutie finančnej náhrady, obec je povinná mu túto finančnú náhradu poskytnúť.

(7) Výška finančnej náhrady sa určí podľa osobitného zákona.2a)

Poznámka pod čiarou znie:

„2a) § 5a zákona č. 261/2011 Z. o poskytovaní dotácií na obstaranie náhradných nájomných bytov v znení neskorších predpisov.“.

Doterajšie odseky 4 až 7 sa označujú ako odseky 8 až 11.

1. V § 8 sa odsek 1 dopĺňa písmenom e), ktoré znie:

„e) špecifikáciu, či žiadateľ žiada finančnú náhradu alebo bytovú náhradu.“.

1. V § 8 sa odsek 2 dopĺňa písmenom e), ktoré znie:

„e) špecifikáciu, či žiadateľ žiada finančnú náhradu alebo bytovú náhradu.“.

1. V § 9 odsek 8 v prvej vete sa slová „každý z náhradných bytov“ nahrádzajú slovami „ jednotlivé formy náhrady za náhradný byt podľa § 5.“.
2. V § 10 odsek 4 písmeno b) sa slová „§ 5 ods. 6“ nahrádzajú slovami „§ 5 ods. 10“.
3. § 10 sa dopĺňa odsekom 6, ktorý znie:

„(6) Žiadateľ je povinný vrátiť finančnú náhradu do dvoch mesiacov od právoplatnosti rozhodnutia obce o zániku nároku na finančnú náhradu podľa ods. 1.“.

1. V § 11 odsek 3 prvej vete sa za slovo „rozpočtu“ vkladajú slová „na poskytovanie finančnej náhrady podľa počtu evidovaných žiadateľov a priznaných nárokov na finančnú náhradu a“ a slová „§ 5 ods. 6“ sa nahrádzajú slovami „§ 5 ods. 9“.
2. V § 11 odsek 3 druhej vete sa za slovo „dotácií“ vkladajú slová „na poskytovanie finančnej náhrady“.
3. V § 12 odsek 1 znie:

„(1) Obec je povinná poskytnúť bytovú alebo finančnú náhradu žiadateľovi, ktorý je zapísaný v zozname podľa § 9 ods. 8, do 31. decembra 2021, okrem prípadov podľa odsekov 2 a 3. V prípade, ak žiadateľ zomrel a jeho nárok neprechádza na spoluposudzovanú osobu, poskytne sa finančná náhrada jeho právoplatným dedičom.“.

1. V § 12 odsek 4 sa na konci pripája táto veta: „Finančnú náhradu poskytne obec z prostriedkov pridelených zo štátneho rozpočtu podľa § 11 ods. 3.“.
2. Za § 12 sa vkladá § 12a, ktorý vrátane nadpisu znie:

„**§ 12a**

**Zmluva o poskytnutí finančnej náhrady**

* 1. Obec uzavrie so žiadateľom alebo oprávneným dedičom, ktorému poskytne finančnú náhradu podľa § 5 ods. 4 písomnú zmluvu.
  2. Zmluva o poskytnutí finančnej náhrady podľa odseku 1 obsahuje najmä

1. identifikačné údaje obce a príjemcu finančnej náhrady,
2. zoznam osôb tvoriacich spoločne domácnosť príjemcu finančnej náhrady,
3. údaje o byte, ktorý sa má vypratať,
4. predmet zmluvy a účel, na ktorý sa poskytuje finančná náhrada,
5. spôsob poskytnutia finančnej náhrady, spôsob jej určenia a jej sumu,
6. práva a povinnosti zmluvných strán,
7. podmienky vrátenia finančnej náhrady.“.
8. V § 13 ods. 1 sa slová „ § 5 ods. 4“ nahrádzajú slovami „§ 5 ods. 8“.
9. V poznámke pod čiarou k odkazu 8 sa za slová „§ 16“ vkladajú slová „a § 29a“.
10. V § 14 sa slová „§ 5 ods. 4“ nahrádzajú slovami „§ 5 ods. 8“.
11. Za § 16a sa vkladá nový § 16b, ktorý vrátane nadpisu znie:

„**§ 16b**

**Prechodné ustanovenia k úpravám účinným od 1. januára 2020**

1. Novú žiadosť môže podať do 31. mája 2020 žiadateľ, ktorý si do 30. apríla 2013 podal žiadosť o bytovú náhradu podľa § 7 ods. 1 za predpokladu, že uprednostňuje pred poskytnutím bytovej náhrady poskytnutie finančnej náhrady; v takom prípade pôvodný nárok na bytovú náhradu v momente podania novej žiadosti zaniká. Novú žiadosť môže podať aj oprávnený dedič zosnulého žiadateľa.

(2) Konania podľa § 9 začaté a právoplatne neukončené pred nadobudnutím účinnosti tohto zákona sa dokončia podľa doterajších predpisov.“.

**Čl. II**

Zákon č. 261/2011 Z. z. o poskytovaní dotácií na obstaranie náhradných nájomných bytov v znení neskorších predpisov v znení zákona č. 134/2013 Z. z. sa mení a dopĺňa takto:

1. § 2 vrátane nadpisu znie:

„**§ 2**

**Účel dotácií**

Dotácie sa poskytujú na financovanie

a) obstarania náhradného bytu,

b) obstarania technickej vybavenosti, ktorou je

1. vodovodná prípojka a verejný vodovod,[2)](https://www.slov-lex.sk/pravne-predpisy/SK/ZZ/2011/261/20130701#poznamky.poznamka-2)

2. kanalizačná prípojka a verejná kanalizácia[3)](https://www.slov-lex.sk/pravne-predpisy/SK/ZZ/2011/261/20130701#poznamky.poznamka-3)vrátane čistiarne odpadových vôd,[4)](https://www.slov-lex.sk/pravne-predpisy/SK/ZZ/2011/261/20130701#poznamky.poznamka-4)

3. prípojka elektrickej energie,

4. prípojka plynu alebo

5. miestna komunikácia vrátane verejného osvetlenia a odstavných plôch (ďalej len „miestna komunikácia“),

c) obstarania pozemku,

d) bytovej náhrady. 1)“ .

2. Za § 5 sa vkladá nový § 5a, ktorý znie:

„**§ 5a**

(1) Dotácia na bytovú náhradu sa poskytne na vyplatenie finančnej náhrady podľa osobitného zákona.1)

1. Oprávnené náklady na vyplatenie finančnej náhrady za bytovú náhradu sa určia ako súčin podlahovej plochy vyprataného bytu v m2 a priemernej ceny nehnuteľnosti na bývanie za m2 za príslušný krajzverejnenej na webovom sídle Národnej banky Slovenska za príslušný štvrťrok, v ktorom bola podaná žiadosť o finančnú náhradu, znížená  koeficientom 0,8.“.

3. V § 6 odsek 6 sa slová „§ 3 až 5“ nahrádzajú slovami „§ 3 až 5a“.

4. V § 7 odsek 2 písmeno a) sa za slová „náhradných bytov“ vkladajú slová „ a bytovej náhrady“.

5. V § 8 odsek 1 písmeno b) sa za slová „údaje o stavbe“ vkladajú slová „a o bytovej náhrade“.

6. V § 9 odsek 2 písmeno b) sa za slová „údaje o stavbe“ vkladajú slová „a o bytovej náhrade“.

**Čl. III**

Tento zákon nadobúda účinnosť 1. januára 2020.